“Real” Klublar o‘rtasidagi jahon chempionati finaliga chiqdi

Madridning “Real” jamoasi Klublar o‘rtasidagi jahon chempionati yarim finalida Meksikaning “Krus Asul” jamoasiga qarshi maydonga tushdi va yirik hisobda g‘alaba qozonib, final yo‘llanmasini qo‘lga kiritdi, deb xabar bermoqda “Uff.uz”.

Uchrashuv to‘liq madridliklar ustunligi ostida o‘tdi. Birinchi bo‘limning 15-daqiqasidayoq hisob ochildi. Serxio Ramosning golidan so‘ng oradan 20 daqiqa o‘tib Karim Benzema ustunlikni mustahkamladi. Birinchi bo‘lim shu hisobda yakuniga yetdi.
Ikkinchi bo‘limda Beyl va Isko kiritgan gollardan so‘ng hisob 4:0 ko‘rinishiga kelib qoldi. Shu tariqa madridliklar klublar o‘rtasidagi jahon chempionati finaliga yo‘l oldilar.
Klublar o‘rtasidagi JCh, yarim final
“Krus Asul” – “Real Madrid” 0:4 (0:2, 0:2)
Gollar: 0:1 – 15 Ramos, 0:2 – 36 Benzema, 0:3 – 50 Beyl, 0:4 – 72 Isko.